ཙོང་ཁའི་སྲིད་དབང་ནི་དུས་རབས་བཅུ་གཅིག་པའི་ནང་དུ་རྒྱལ་སྲས་ཞེས་པས་བཙུགས་པ་རྒྱའི་ལོ་རྒྱུས་ཡིག་ཆའི་ཁྲོད་ཀྱི་ཞེས་འཁོད་ཡོད་པ་དེས་ར་སྤྲོད་ཐུབ་སྟེ།དེ་ནི་བོད་ཡིག་གི་རྒྱལ་སྲས་ཞེས་པའི་སྒྲ་བསྒྱུར་ཙམ་ཡིན་པ་ལས་དམིགས་བསལ་གྱི་དོན་གཞན་མེད་པར་མཐོང་།དེས་ན་རྒྱལ་སྲས་ཞེས་པའི་མཚན་ཐོགས་དོན་དང་རིགས་རུས་བཅས་ལ་དཔྱད་པར་དོན་སྙིང་ཆེ་མོད།འོན་ཀྱང་མིག་སྔར་བོད་ཀྱི་ལོ་རྒྱུས་དེབ་ཐེར་ཁག་ཏུ་འདིའི་སྐོར་བཀོད་པ་ཕལ་ཆེར་སྟོང་ཆར་གྱུར་ཡོད་ལ་རྒྱའི་ཡིག་ཪྙིང་ལས་རེག་ཟིག་ཏུ་བཀོད་པ་རྣམས་གཅིག་ཏུ་བསྒྲིལ་ནས་དཔྱད་ཁུལ་ཙམ་བགྱིས་པ་ལས་ཐབས་གཞན་མ་མཆིས།རྒྱའི་ཡིག་ཪྙིང་ཁག་ཏུ་འཁོད་ཡོད་པ་དག་རེ་རེ་བཞིན་ཞུས་ན།སུང་གི་དེབ་ཐེར་ལས་ཐུ་བྷོད་ཀྱི་སྐོར་ལས་རྒྱལ་སྲས་ནི་བཙན་པོའི་གདུང་རྒྱུད་ཡིན་ཞིང་མིང་དངོས་ལ་ཁྲི་གནམ་ལྡེ་དཔོན་བཙན་པོ་ཟེར།ཀོ་ཁྲང་མོ་ཡུའུ་རྒྱལ་ཁམས་ནས་སྐྱེས།ལོ་བཅུ་གཉིས་ལ་སོན་པའི་དུས་ཀོ་ཁྲང་ས་ཆར་ཚོང་གཉེར་དུ་འོངས་པའི་དཔལ་ལྷ་ཡེ་ཤེས་དང་འཕྲད།ཁོས་རྒྱལ་སྲས་ཀྱི་གཟུགས་བྱད་ཁྱད་པར་ཅན་མཐོང་ནས་སྟོང་རྫོབ་མཁར་དེང་གི་ཀན་སུའུ་ཞིང་ཆེན་གྱི་ལིན་ཞ་ས་ཁུལ་ལ་གཏོགསདུ་ཁྲིད་འོངས།ཕྱིས་སུ་དེ་གའི་ཚོང་དཔོན་ཟིང་པོ་ཁྲི་སྲིད་རྗེ་ཡིས་ཡུ་ཀོང་མཁར་དུ་སྤྱན་དྲངས།ཧི་ཀྲིག་ནས་བཀའ་གཙིགས་བཅའ་བར་བརྩམས།ཧི་ཀྲིག་གི་མི་རྣམས་ཀྱིས་རྒྱལ་སྲས་ཞེས་འབོད་ཅིང་།རྒྱལ་ནི་རྒྱལ་བ་སངས་རྒྱས་ལ་གོ་བས་རྒྱལ་བའི་ཐུགས་སྲས་ཞེས་པའི་དོན་ཡིན་ནོཅེས་བྲིས་འདུགཧྲིན་ཁོའིམོན་ཞིའི་མཐོང་ཐོས་ཟིན་བྲིས་ནང་དུ་རྒྱལ་སྲས་ཅེས་པའི་རྒྱལ་ནི་རྒྱལ་བ་སངས་རྒྱས་དང་སྲས་ནི་ཕོའི་དོན་ཡིན།མིང་དེ་ནི་ཁོས་རང་ཉིད་ལ་བཏགས་པ་ཡིན་ཞིང་དེ་ནི་རང་ཅག་གིས་དང་མར་གནམ་སྲས་ཞེས་བརྗོད་པ་དང་གཅིག་མཚུངས་རེདཅེས་འཁོད་འདུགཀྲང་ཧྥང་ཕིང་གི་ལིག་ཆོན་རྩོམ་བཏུསནང་དུའངརྒྱལ་ནི་རྒྱལ་བ་སངས་རྒྱས་ལ་གོ་ཞིང་དངོས་མིང་དུ་ཁྲི་གནམ་ལྡེ་དབོན་བཙན་པོ་ཟེར།ནུབ་ཁུལ་ཝེའུ་སན་མས་ནས་སྐྱེས་ཤིང་བཙན་པོའི་གདུང་རྒྱུད་ཡིན་ཅེས་བྲིས་འདུགགཞན་ད་དུང་ཚིན་ཀོང་གི་ལིང་ཕུང་རྩོམ་བཏུསདང་ལི་ཐོད་ཀྱི་སྲིད་སྐྱོང་ཀུན་གསལ་མེ་ལོང་མཐུད་འགོད་རྒྱས་མསོགས་རྒྱའི་ལོ་རྒྱུས་དེབ་ཐེར་ཏུ་ཟིན་བྲིས་སུ་བཀོད་པ་དག་ཀྱང་བརྗོད་ཚུལ་མི་འདྲ་བ་ལས་བསྟན་དོན་གཅིག་ཏུ་དམིགས་ཏེ།ཐོག་མར་རྒྱལ་སྲས་ཞེས་པར་རྒྱ་ཡིག་གིས་ཞེས་བྲིས་ཡོད་པས།རྒྱལ་སྲས་ཅེས་པ་ནི་རྒྱལ་བ་སངས་རྒྱས་ཀྱི་ཐུགས་སྲས་ལ་གོ་དགོས་པར་འདོད།གཞན་ཞེས་པ་བོད་ཡིག་གི་ཇོ་སྲས་ཞེས་པའི་སྒྲ་དོད་ཡིན་པའང་བཤད་།ཇོ་བོའི་དོན་ནི་ལྷ་སའི་ཁ་སྐད་དུ་གཅེན་པོའམ་ཕུ་བོའི་དོན་ཞིག་ཡོད་པ་ཕུད་མི་དང་ལྷ་ཡི་གཙོ་བོའམ་དེ་བཞིན་གཤེགས་པ་ལོངས་སྤྱོད་རྫོགས་པའི་སྐུར་ངོས་འཛིན་པས་ན་རྒྱལ་སྲས་ཞེས་པའི་བསྟན་དོན་དང་གཅིག་ཡིན་ནོ།འོན་ཀྱང་རྒྱལ་སྲས་ཞེས་བརྗོད་ཚེ་ཕྱོགས་གཞན་ཞིག་ནས་མངའ་བདག་རྒྱལ་པོའམ་བཙན་པོའི་སྲས་ཞེས་གོ་ཆོག་པས་ཇོ་སྲས་ཞེས་པའི་འབོད་ཚུལ་དང་བསྡུར་ན་ལོ་རྒྱུས་མི་སྣ་དེ་མཚོན་བྱེད་ཀྱི་དོན་སྙིང་ལྷག་ཏུ་ལྡན།རྒྱལ་སྲས་ཞེས་པའི་མིང་དེ་སུས་བཏགས་པའི་ཐད་དུ།དེ་ཧི་ཀྲིག་གི་དད་ལྡན་མང་ཚོགས་ཀྱིས་ཕར་བཏགས་པ་ཞིག་ཡིན་པ་རྒྱའི་ལོ་རྒྱུས་ཡིག་ཪྙིང་མང་ཆེ་བའི་ནང་དེ་འདྲའི་ཚིག་ཟིན་རེ་བཀོད་ཡོད་ནའང་མོན་ཞུའི་མཐོང་ཐོས་ཟིན་བྲིསསུ་རང་གིས་རང་ལ་བརྗོད་པ་ཞིག་ཡིན་ཚུལ་བྲིས་འདུགཕྱིས་སུ་རྒྱལ་སྲས་ཞེས་པའི་མིང་ལའང་འགྱུར་ལྡོག་བྱུང་ཡོད་ཚུལ་ལོ་རྒྱུས་ཀྱི་འཕེལ་རིམ་དང་བསྟུན་ནས།རྒྱལ་སྲས་ཅེས་པའི་མིང་གི་གོ་དོན་ལའང་འགྱུར་ལྡོག་ངེས་ཅན་ཞིག་བྱུང་ཡོད་དེ་རྒྱལ་སྲས་ཞེས་པས་བཙན་པོའི་གདུང་རྒྱུད་ཁོ་ན་ཙམ་སྟོན་པ་མ་ཡིན་པར།སྤྱིར་ཙོང་ཁའི་ཕྱོགས་སུ་གནས་པའི་བོད་པ་ཀུན་མཚོན་ལ།བོད་མིའི་སྲིད་འབྱོར་རིག་གསུམ་གྱི་ལྟེ་གནས་སུ་གྱུར་པའི་སྲིད་དབང་བརྟན་པོ་ཞིག་གི་མཚོན་དོན་དུ་གྱུར་ཡོད་དོ་ཅེས་བྲིས་འདུགརྒྱའི་ལོ་རྒྱུས་སྨྲ་བ་འབྲུ་ཆིལ་ཡནགྱིས་རྒྱལ་སྲས་ཀྱིས་སྲིད་དབང་བཙུགས་རྗེས་ཆུ་འཕང་གི་བདག་པོར་གྱུར་ཕྱིས་སུ་མི་རྣམས་ཀྱིས་ཁོའི་བཙུགས་པའི་སྲིད་དབང་དང་དེའི་མངའ་འོག་ཏུ་ཚུད་པའི་ཚོ་ཁག་དག་ལ་རྒྱལ་སྲས་ཞེས་འབོད་ཞེས་འབོད་ཅེས་བྲིས་འདུགདེ་དག་ལས་ང་ཚོས་རྒྱལ་སྲས་ཅེས་པའི་མིང་འདི་ཐོག་མར་མིའི་མིང་ཞིག་ཡིན་པ་དང་དེ་ནས་རིམ་གྱིས་སྲིད་དབང་གི་མིང་དུ་ཆགས་པ་ཤེས་ཐུབ།རྒྱལ་སྲས་ཞེས་པའི་མིང་ནི་རང་ཉིད་ཀྱི་ཁྱད་པར་ཅན་མངོན་ཕྱིར་བཏགས་པ་ཞིག་ཡིན་པ་ལས་དངོས་མིང་ཅི་ཞིག་ཡིན་པའི་ཐད་དུ།རྒྱའི་ཡིག་ཆའི་ཁྲོད་ཀྱི་དང་ནི་རྒྱལ་སྲས་ཀྱི་དངོས་མིང་ཡིན་པར་བཤད།དེ་ནི་ཁྲི་གནམ་ལྡེ་དཕོན་བཙན་པོ་ཟེར་བའི་སྒྲ་བསྐྱུར་བ་མི་མཐུན་པ་ཙམ་དུ་ཟད།དེ་ལྟར་ཡིན་པ་ལོ་རྒྱུས་ཀྱི་དོན་དངོས་དང་ཡང་མཐུན་བསམ་སྟེ།དེབ་ཐེར་མཁས་པའི་དགའ་སྟོནསོགས་གཙོས་པའི་ལོ་རྒྱུས་ཡིག་ཆ་དག་ཏུ་འོད་སྲུང་ནས་བརྒྱུད་པའི་བཙན་པོའི་གདུང་རྒྱུད་ཁྲི་ལྡེ་ཅེས་པ་མདོ་སྨད་ཙོང་ཁའི་ཡུལ་དུ་ཕེབས་ནས་མངའ་མཛད་པའི་སྐོར་རེག་ཟིག་ཏུ་བཀོད་པ་སོགས་ཀྱིས་བདེན་དཔང་བྱེད་ཐུབ།དེ་ཕལ་ཆེར་ཁྲི་གནམ་ལྡེ་དཔོན་བཙན་པོ་ཟེར་བ་ཁྲི་ལྡེར་བསྡུས་པ་རེད།